  Алёна Григорьева Историяя, кылъя но литературая Удмурт институлэн кивалтӥсез Алексей Загребин Кун Думае быръёнъёслэн праймеризаз пыриськоз. 1-тӥ южтолэзе со сярысь ивортӥз «Единая Россия» партилэн Удмуртиысь ёзэтэз. Со сяна, праймеризэ пыриськозы Удмуртиысь тӧролэн но кивалтэтлэн Администрацизылэн кивалтӥсез Андрей Гальцин но «В защиту гражданских прав «Удмуртский правозащитный центр» мерлыко огазеяськонлэн кивалтӥсез Дмитрий Кочуров. Кун Кенешлэн тӧроез, партилэсь праймериззэ ортчытонъя комитетлэн тӧроез Владимир Невоструев верамъя, праймеризэ пырыськыны мылкыд карисьёслэсь ужкагазъёссэс бичан 10-тӥ оштолэзёзь кыстӥськоз, собере кандидатъёс понна дебатъёс луозы. Праймериз ортчоз 22-тӥ куартолэзе, кандидатъёсты быръёзы лушкем куара сётыса. Тегъёс: Политика быръёнъёс Удмуртия  